Държавен вестник, бр. 53, 2016 г., стр. 15

БРОЙ  53	
Д Ъ Р Ж А В Е Н  В Е С Т Н И К 	
СТР.  15  
бюджетни цели и резултати, както и начинът 
на осъществяването им. Предвиждат се два 
способа на осъществяване:
	
– Междудържавен – насочен към общи­
те потребности на страните, като се 
използват подходи, обхващащи целия 
регион. Очаква се все по-голяма част 
от работата да бъде осъществена по 
този начин.
	
– Специфичен за конкретната стра­
на – за крайни резултати, които са 
строго специфични за потребностите и 
условията на отделните държави. Това 
ще продължи да бъде от значение и 
в много случаи този способ ще бъде 
избраният начин на осъществяване.
2. ЧАСТ 2 включва раздели за бюджета 
за ДСС, неговото финансиране и взаимните 
ангажименти от страна на Секретариата на 
СЗО и правителството. 
УСЛОВИЯ НА СЪТРУДНИЧЕСТВОТО
Приоритетите (ЧАСТ 1) предоставят рамка 
за сътрудничество за 2016 – 2017 г. Програмата 
за сътрудничество може да бъде преразглеж­
дана или изменяна по време на двугодишния 
период по взаимно съгласие, когато обстоя­
телствата налагат необходимостта от промяна.
Програмните бюджетни цели на двуго­
дишния бюджет и договорените резултати 
за 2016 – 2017 г. могат да бъдат изменяни по 
взаимно съгласие в писмена форма между 
Регионалния офис на СЗО за Европа и пра­
вителството в резултат например на промени 
в здравната ситуация в страната, промени в 
капацитета на държавата за изпълнение на 
договорените дейности, специфични потреб­
ности, възникнали по време на двугодишния 
период, или поради промени в капацитета на 
Регионалния офис за осигуряване на догово­
рените резултати, или поради промени във 
финансирането. Всяка от страните може да 
инициира изменения.
След подписването на ДСС Министерството 
на здравеопазването ще потвърди/определи 
национален партньор и национални техниче­
ски координатори. Националният партньор ще 
бъде отговорен за цялостното изпълнение на 
ДСС от страна на Министерството и редовно 
ще осъществява връзка с всички национални 
технически координатори. Ръководителят на 
Офиса на СЗО в страната (РСО) ще бъде от­
говорен за изпълнението на ДСС от страна 
на СЗО. Работният план на ДСС, включител­
но планираните програмни бюджетни цели, 
резултати и графикът за прилагането им ще 
бъдат съгласувани по съответния ред. Изпълне­
нието ще започне в началото на двугодишния 
период 2016 – 2017 г. Регионалният офис ще 
осигури възможно най-високо ниво на тех­
ническа помощ за страната, като съдейства 
чрез Офиса на СЗО в страната или чрез други 
начини в страната. Цялостната координация 
и управлението на работния план на ДСС е 
отговорност на Ръководителя на Офиса на 
СЗО в страната.
Разпределението на бюджета на СЗО за дву­
годишния период показва очакваните разходи 
за предоставяне на планираните подрезултати 
и резултати предимно на национално ниво. Въз 
основа на резултатите от диалога във връзка с 
финансирането то ще бъде получено както от 
корпоративните финансови средства на СЗО, 
така и от всякакви други ресурси, мобилизи­
рани чрез СЗО. Тези средства не следва да се 
използват за субсидиране или запълване на 
недостига от финансиране в здравния сектор, 
за добавки към заплати или за закупуване на 
консумативи. Закупуването на консумативи 
и дарения в рамките на операции в отговор 
на кризи или като част от демонстрационни 
проекти ще продължат да се финансират чрез 
допълнителни механизми в съответствие с 
правилата и регламентите на СЗО.
Стойността на техническия и управленския 
персонал на СЗО в Регионалния офис и в Гео­
графски разпределените офиси (ГРО), както 
и приносът на Офиса на СЗО в страната за 
предоставяне на планираните подрезултати и 
резултати не са отразени в посочения бюджет 
и по тази причина цифрите са значително под 
реалната стойност на подкрепата, която ще 
бъде предоставена на държавата. Тази подкрепа 
излиза извън рамките на посочения бюджет и 
включва техническа помощ и друг принос от 
Централата на СЗО, Регионалния офис, ГРО 
и нефинансиран принос от офисите на СЗО в 
държавите. Бюджетът и евентуалното финан­
сиране, включени в настоящото споразумение, 
са средства на Организацията, предназначени 
за сътрудничество на Регионалния офис в 
рамките на работния план за страната.
Стойността на приноса на правителство­
то – различна от тази, канализирана чрез 
Секретариата на СЗО – не е изчислена в ДСС. 
Следва също да се отбележи, че настоящото 
ДСС е открито за по-нататъшно развитие и 
финансиране от други източници, които да 
допълнят съществуващата програма или да 
въведат дейности, които не са били включени 
на този етап.
По-конкретно, Регионалният офис на СЗО 
за Европа ще подпомага координацията с 
Централата на СЗО, за да се подобри макси­
мално ефективността от намесата в страната 
в духа на принципа „Единна СЗО“. 
ЧАСТ 1. ОПРЕДЕЛЯНЕ НА ПРИОРИТЕТИ 
ЗА СЪТРУДНИЧЕСТВОТО ЗА 2016 – 2017 Г.
1.1. Анализ на здравната ситуация
Настоящото здравно и демографско състоя­
ние на българското население е резултат от 
удълженото действие на множество фактори. 
Някои от тях са свързани с общите демо­